*For 2004-versjonen av filmen se Dawn of the Dead (2004)*

***Dawn of the Dead*** er en skrekkfilm fra 1978, regissert av George A. Romero. Dette er oppfølgeren til *Night of the Living Dead* fra 1968, og den følger spredningen av zombier fra den første filmen. Filmen var med på å starte en bølge av splatterfilmer, men fikk også mange positive kritikker fordi den satt fokus på materialismen som hadde bredt seg i USA. Mange regner dette som Romeros beste Dead-film.

Filmen ble spilt inn over en periode på fire måneder rundt årsskiftet 1977–1978 på et stramt budsjett på rundt $500 000. Mye av handlingen foregår inne i et kjøpesenter (Monroeville Mall i Monroe, Pennsylvania), og der kunne de bare filme i senterets stengetid (mellom 22:00 og 08:00). De måtte også gjøre et opphold i filmingen i tre uker da senteret hadde pyntet til julehandel, siden de ikke hadde råd til at noen skulle ta dekorasjonene opp og ned hver natt.

Men takket være mange kreative løsninger (særlig av Tom Savini på spesialeffektsiden) holdt budsjettet, selv om Romero har kalt innspillingen «et helvete». Filmen er en av de mest innbringende skrekkfilmene (i forholdet budsjett mot total inntjening) gjennom tidene, mye takket være salg utenfor USA. Filmen ble redigert til flere forskjellige versjoner etter hvilket land den skulle selges til. Til Italia (der filmen hadde verdenspremiere) lagde produsent Argento en versjon med mindre karakterbygging og høyere tempo, enn Romeros ferdige produkt som var fylt med humor og satire. Budsjettet ble også økt på papiret til $1,5 millioner for å lokke til seg utenlandske distributører.

I 2004 kom det en nyinnspilling av historien. Mye av handlingen er forandret (bl.a. at zombiene først dukker opp i denne filmen), men mange elementer som handlesenteret er beholdt. Romero har fulgt opp denne filmen med *Day of the Dead* og *Land of the Dead*.

Handling
--------

USA er rammet av en pest som får de døde til å stå opp igjen. Militære og private grupper kjemper mot de døde, som er ute etter drepe alle levende. De døde er overalt, og gjør særlig byene til dødsfeller for de gjenlevende menneskene. Filmen følger fire mennesker på flukt fra Philadelphia. Det er Francine, Stephen, Roger og Peter. De rømmer fra byen i et nyhetshelikopter (Stephen er pilot) for å søke tilflukt i Canada. 

På vei må de fylle drivstoff, og de bestemmer seg for å søke tilflukt i et kjøpesenter. De får ryddet senteret for zombier og stengt inngangene. Men Roger blir bitt, og blir skutt av Peter for å hjelpe ham ut av plagene. Men senteret blir omringet av de levende døde, og flyktningene innser at de er stengt inne. 

Så klarer en gjeng med motorsyklister på rømmen å bryte seg inn, og slipper samtidig inn tusenvis av zombier. Stephen begynner å slåss mot motorsyklistene, istedenfor å samarbeide med dem, og blir zombiemiddag. Når så Stephen blir zombie selv, leder han en stor gruppe zombier mot Peter og Francine. De klarer å rømme opp på taket av bygningen til helikopteret, der de får ødelagt Stephen, før de flyr avgårde i det nesten drivstofftomme helikopteret.

Alternativ slutt
----------------

Istedenfor at Peter og Francine skulle komme seg unna, var originalplanen at når de kom på toppen av kjøpesenteret skulle Peter begå selvmord ved å skyte seg i hodet. Francine skulle så ta livet sitt ved å hoppe opp i rotorbladene på helikopteret. Rulleteksten skulle så vises over de blodige bladene før de sluttet å gå rundt, for å vise at de ikke hadde noen sjanse til å komme unna. Hvorfor denne delen ble kuttet ut er ikke kjent.

Skuespillere
------------

* David Emge som Stephen "Flyboy" Andrews.
* Ken Foree som Peter Washington.
* Scott Reiniger som Roger "Trooper" DeMarco.
* Gaylen Ross som Francine "Fran" Parker.
* David Crawford som Dr. James Foster.
* David Early som Mr. Sidney Berman.
* Richard France som Dr. Millard Rausch.
* Howard Smith som TV-reporter.
* Daniel Dietrich som Mr. Dan Givens.

Eksterne lenker
---------------

* (en) Offisielt nettsted Rediger på Wikidata

* (en) Dawn of the Dead (1978 film) – kategori av bilder, video eller lyd på Commons Rediger på Wikidata
* (en) *Dawn of the Dead* på Internet Movie Database Rediger på Wikidata

* (no) *Dawn of the Dead* hos Filmfront Rediger på Wikidata

* (sv) *Dawn of the Dead* i Svensk Filmdatabas Rediger på Wikidata

* (en) *Dawn of the Dead* på AllMovie Rediger på Wikidata

* (fr) *Dawn of the Dead* på Allociné Rediger på Wikidata

* (nl) *Dawn of the Dead* på MovieMeter Rediger på Wikidata

* (en) *Dawn of the Dead* på Turner Classic Movies Rediger på Wikidata

* (en) *Dawn of the Dead* på American Film Institute Rediger på Wikidata

* (en) *Dawn of the Dead* på Rotten Tomatoes Rediger på Wikidata

* (en) *Dawn of the Dead* på Metacritic Rediger på Wikidata

  


| * v
* d
* r
Filmer regissert av George A. Romero |
| --- |
| Night of the Living Dead **·** There's Always Vanilla **·** The Crazies **·** Season of the Witch **·** Martin **·** Dawn of the Dead **·** Knightriders **·** Creepshow **·** Day of the Dead **·** Monkey Shines **·** Two Evil Eyes **·** The Dark Half **·** Bruiser **·** Land of the Dead **·** Diary of the Dead **·** Solitary Isle |

| * v
* d
* r
*Living Dead*-serien |
| --- |
| George A. Romero/John A. Russo-film | *Night of the Living Dead* |
| Romeros *Dead*-filmer | *Dawn of the Dead*  • *Day of the Dead*  • *Land of the Dead*  • *Diary of the Dead* |
| Russos *Living Dead* filmer | *The Return of the Living Dead*  • *Part II*  • *3*  • *Necropolis*  • *Rave from the Grave* |
| *Dead*-serien remakes | *Night of the Living Dead* (1990)  • *Dawn of the Dead* (2004)  • *Day of the Dead* (2008) |
| Parodier | *Night of the Living Bread*  • *Shaun of the Dead* |
| Uoffisielle/alternativeoppfølgere og remakes | *Children of the Living Dead*  • *Day of the Dead 2: Contagium*  • *Night of the Living Dead 3D* (2006)  • *Zombi 2* and its sequels |
| Relaterte områder | *Return of the Living Dead* (bok)  • Trioxin  • Tarman |

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN
 |